## El Consell autoritza la implantació de noves ensenyances universitàries de grau, màster i doctorat per al curs 2025-2026

*** El pròxim curs s’implantaran 17 graus, 23 màsters i huit doctorats en nou universitats de la Comunitat Valenciana**

El Consell ha autoritzat la implantació de noves ensenyances de grau, màster i doctorat en nou universitats valencianes per al curs 2025/2026, amb la qual cosa s’amplia l’oferta universitària en la Comunitat Valenciana.

En concret, s’han autoritzat 17 nous graus, 23 màsters i 8 doctorats que seran impartits per la Universitat Politècnica de València, la Universitat de València, la Universitat d’Alacant, la Miguel Hernández d’Elx, la Jaume I de Castelló, la Universitat Internacional Valenciana, la Universitat Cardenal Herrera-CEU, la Universitat Catòlica de València Sant Vicent Màrtir i la Universitat Europea de València.

Cinc dels graus nous s’implanten en la Universitat Politècnica de València: Enginyeria Ambiental, Química, Tecnologia i Disseny Tèxtil, Ciències i Tecnologies de la Mar i Intel·ligència Artificial; un grau en la Universitat Jaume I sobre Economia de l’Empresa Internacional, i el grau en Enginyeria en Tecnologies Industrials en la Universitat Miguel Hernández d’Elx.

També s’han aprovat sis graus impartits per la Universitat Internacional de València: Ciberseguretat, Educació Social, Finances i Comptabilitat, Enginyeria de Tecnologies i Servicis de Telecomunicació, Nutrició Humana i Dietètica i Llengua i Literatures Espanyoles; tres per la Universitat Europea de València en Analítica de Negocis, Enginyeria Informàtica i Disseny de Moda, i el grau en Psicologia per la Universitat Cardenal Herrera-CEU.

Quant als màsters, s’autoritzen sis titulacions en la Universitat Politècnica de València: Computacional Engineering & Industrial Mathematics, Paisatge i Urbanisme, Sistemes d’Aeronaus no Tripulades i Tecnologies Associades, Quantum Information and Photonics, Ciència dels Animals de Laboratori i el màster en Disseny Arquitectònic d’Interiors.

Així mateix, s’aprova un màster en Contaminació Ambiental i Ecotoxicologia per la Universitat de València; dos màsters en la Universitat d’Alacant: Economics with Data Science i Estudis Polítics, Econòmics i Socials Contemporanis d’Amèrica Llatina; un màster en la Jaume I de Castelló en Gestió Administrativa; dos en la Miguel Hernández d’Elx: Dret i Societat Digital i Farmacocinètica Clínica i Individualització Posològica, i un més en la Universitat Cardenal Herrera-CEU d’Infermeria Quirúrgica.

A estos se sumen tres en la Universitat Internacional Valenciana sobre Intel·ligència de Negoci, Neurociència i Investigació en Imatge Neurològica i Psicologia de l’Educació i quatre més en la Universitat Europea de València: Anàlisi de Dades Massives (Big data), Direcció Logística i Gestió de la Cadena de Subministrament, Odontopediatria Moderna i Trastorns del Comportament Alimentari i Obesitat.

A més, el Consell ha aprovat la implantació de tres màsters Erasmus Mundus en Ciències de la Salut i Cura de la Pell, per la Universitat Miguel Hernández, juntament amb dos universitats més europees; en Theoretical Chemistry and Computational Modelling per la Universitat de València, juntament amb l’Autònoma de Madrid, la Universitat de Barcelona i cinc universitats europees, i el màster Erasmus en Sanitat Vegetal en Agricultura Sostenible per la UPV, en col·laboració amb quatre universitats europees.

**Doctorats**

Quant als doctorats, el Ple ha autoritzat la implantació de dos titulacions en la Universitat Miguel Hernández d’Elx: Ciències de l’Esport i el doctorat en Criminologia, en col·laboració amb les universitats de Castella-la Manxa, Granada i Múrcia.

També s’ha aprovat la implantació de dos doctorats més impartits per la Universitat Cardenal Herrera CEU en col·laboració amb altres universitats CEU, el de Dret i Economia i el d’Humanitats per al Món Contemporani; dos per la Universitat Internacional Valenciana, el de Dret i Societat i el doctorat en Màrqueting, així com un programa de doctorat en la Universitat Catòlica Sant Vicent Màrtir sobre Patrimoni Cultural i Digitalització i un més en la Universitat Europea de València, sobre Sostenibilitat i Circularitat.

Fecha: 15/07/2025